Шул айҡанлы мәшәйехтәрҙең һүҙе бар: «Һәр күргән кешене Хызыр, тип уйла, һәр төндө Ҡәҙер, тип бел». Йәғни һәр төндө хөрмәт итәсәкһең. Ҡәҙер төнөнөң дә ҡайһыһы икәне билдәле түгел. Йәғни бөтөн ваҡытың бушҡа үтмәһен. Бер туҡтауһыҙ Аллаһты хәтерләгеҙ, Аллаға ғибәҙәт ҡылығыҙ, Алланы маҡтағыҙ. Һәр кешене хөрмәт итегеҙ. Уның әүлиә булыуы мөмкин. Ошо рәүешле уның доғаһын алған булырһығыҙ.